kardosdrur/scandi-wiki huggingface dataset:
Harvard Law School

Harvard Law School er det juridiske fakultet ved Harvard University. Det blev etableret i 1817 og er dermed USAs næstældste juridiske fakultet. Fakultetet har indtil videre verdens største juridiske bibliotek. Der er ca. 1.800 studerende og nærmere 300 ansatte ved fakultetet.

Aktuelle undervisere 

 Yochai Benkler
 Robert C. Clark
 I. Glenn Cohen
 Noah Feldman
 Roger Fisher
 William W. Fisher
 Jody Freeman
 Charles Fried
 Gerald Frug
 Mary Ann Glendon
 Jack Goldsmith
 Lani Guinier
 Morton Horwitz
 Duncan Kennedy
 Randall Kennedy
 Michael Klarman
 Richard J. Lazarus
 Lawrence Lessig
 Kenneth W. Mack
 John F. Manning
 Daniel Meltzer
 Frank Michelman
 Martha Minow
 Ashish Nanda
 Charles Nesson
 Charles Ogletree
 Mark J. Roe
 Lewis Sargentich
 Robert Sitkoff
 Jeannie Suk
 Cass Sunstein
 Laurence Tribe
 Mark Tushnet
 Roberto Unger
 Adrian Vermeule
 Steven M. Wise
 Jonathan Zittrain

Tidligere 

 Derrick Bell
 Derek Bok
 Stephen Breyer
 Zechariah Chafee
 Abram Chayes
 Archibald Cox
 Alan Dershowitz
 Christopher Edley, Jr.
 Felix Frankfurter
 Paul A. Freund
 Lon Fuller
 John Chipman Gray
 Erwin Griswold
 Oliver Wendell Holmes, Jr.
 Elena Kagan
 Christopher Columbus Langdell
 Soia Mentschikoff
 Arthur R. Miller
 John Palfrey
 Roscoe Pound
 John Rawls
 Joseph Story
 Kathleen Sullivan
 Elizabeth Warren
 Joseph H. H. Weiler
 Samuel Williston

Eksterne henvisninger 

 

Harvard University
Etableret i 1817
Spænding (mekanik)

Mekanisk spænding (eng. stress) er en størrelse, som i mekanikken er den gennemsnitlig kraft per arealenhed.
 
Mekanisk spænding underinddeles i normalspænding (eng. normal stress) og forskydningsspænding (eng. shear stress).

Formel 
Formlen for spændingskoefficient:

hvor  er kraften udtrykt i SI-enheden N, og  er arealet udtrykt i m2. Et elastisk materiales deformation som følge af spænding er beskrevet med Youngs modul.

Se også 
 Tøjning
 Hookes lov
 Prins Ruperts dråbe

Kontinuumsmekanik
Goa (spil)

Brætspillet Goa er navngivet efter den indiske delstat Goa, og scenariet er starten af 1500-tallet. Spillet er første gang udgivet på tysk af Hans im Glück i 2004. Goa er et designerspil.

Goa er et strategisk spil med auktioner og ressourcestyring. Hver spiller har sit eget handelskompagni, hvor man kan satse på at opdyrke krydderiplantager, gøre sine handelsskibe mere effektive, rekruttere kolonister mv. Der er fem slags krydderier, som bruges i forskellige kombinationer til at udvikle handelskompagniet. Hver spiller har en plade, hvor man kan se hans/hendes fremskridt inden for fem forskellige områder: krydderihøst, skibsbygning, beskatning, ekspeditioner og hentning af kolonister.
Jo flere fremskridt man gør inden for et område, desto mere får man ud af dette. Det er også disse fremskridt, som giver sejrspoint, når spillet er slut, og vinderen skal findes. Desuden er der belønninger til de spillere, der først når de sidste to stadier inden for et område. Spillet er dog balanceret sådan, at man hele tiden må overveje, om man skal sætte alt på et bræt eller sprede sine investeringer.

Brætspil
Parchim

Parchim er en administrationsby og kommune i det nordøstlige Tyskland med godt 19.000 indbyggere, beliggende under Landkreis Ludwigslust-Parchim i delstaten Mecklenburg-Vorpommern. I den amtsfrie by Parchim ligger administrationen for Amtet Parchimer Umland med 15 kommuner. Der er 40 km til delstatshovedstaden Schwerin mod sydøst.

Parchim ligger ved floden Elde i den sydvestlige del af Mecklenburgische Seenplatte.

Til Parchim hører bydelene Dargelütz, Kiekindemark, Neuhof, Neu Klockow og Slate.

Se også 
 Den europæiske rute for teglstensgotik

Kommuner i Mecklenburg-Vorpommern
Byer i Kreis Ludwigslust-Parchim
Roger Bannister

Sir Roger Gilbert Bannister CBE (født 23. marts 1929 i Harrow, London, død 3. marts 2018) var en  engelsk atlet. Han var den første der løb en engelsk mil (1.609,344 meter) under fire minutter, også kendt som drømmemilen.

Uddannelse 
Bannister var uddannet læge med speciale i neurologi.

Løbekarierre 
Bannister startede med at træne i Oxford i 1946, da han var 17 år gammel. Han var mest kendt for at være den første til at løbe en drømmemil.

OL 1952 
Bannister blev nummer fire, men satte en britisk rekord på 1.500m i tiden 3.46,30 minutter.

Drømmemilen 
Dette historiske løb fandt sted den 6. maj 1954 på Iffley Road Track i Oxford. Der var cirka 3.000 tilskuere. Det blæste med vindstød op til (40 km/t) før løbet, men vinden lagde sig lige før konkurrencen skulle afvikles. Bannister startede i løbet på trods af han to gange havde sagt, at han ville vente til senere med forsøg på rekordsætning. Hans tid blev 3.59,4 minutter. To løbere Brasher og Chataway, gav Bannister pace (virkede som harer) undervejs i løbet. En tilsyneladende ubrydelig barriere, for at løbe en engelske mil (1.609,344 meter) under fire minutter, var nu brudt. Kun 46 dage senere den 21. juni 1954 i Turku, Finland, blev Bannister's rekord slået af hans rival John Landy fra Australien, med tiden 3.58,0 minutter.

Europamester i Bern 
Bannister vandt 1500 meter, ved Europa mesterskaberne i atletik i Bern den 29. august 1954, i ny mesterskabsrekord 3.43,8 minutter. Nummer to blev danske Gunnar Nielsen. Han trak sig derefter tilbage fra atletik, for at koncentrere sig om karrieren som neurolog.

Anekdote 
Som medicinstuderende valgte Bannister at bruge sin frokostpause på at løbe ned til atletikbanen. Her trænede han 10 gange 400 meter på omkring 60 sekunder i gennemsnit, med 2 minutters pause mellem hver 400 meter. Derefter løb han tilbage til arbejdet. Det hele tog sammenlagt 46 minutter, hvilket efterlod ham 14 minutter til at spise sin mad.

Andet 
Bannister var med til at tage initiativ til at teste for anabole steroider i sport.

Citater 

 Det menneske der kan drive sig selv længere, selv når det bliver smertefuldt, er et menneske der har viljen til at vinde.

Eksterne henvisninger 

Atleter fra England
Insulinkalkulator

En insulinkalkulator er et beregningsværktøj. Kalkulatoren kan benyttes af alle insulinkrævende diabetikere, type 1 såvel som type 2. 

Ved at indtaste sine data, finder kalkulatoren diabetikerens personlige følsomhed overfor insulin og kulhydrater, herefter tastes blodsukkerniveauet og insulinkalkulatoren er efterfølgende i stand til at vise den nøjagtige dosis hurtigvirkende insulin, der skal benyttes til at nedsætte blodsukkeret til nomalniveauet, hvilket er 4-6 Mmol/l. Også i forbindelse med fødeindtag hvor blodsukkeret kan være for lav, (føling) vil kalkulatoren beregne den mængde insulin der kræves for at bibeholde et stabilt blodsukker, altså den insulinmængde der kræves for at kunne bearbejde et måltid, uden at blodsukkeret igen stiger over normalniveauet. Kalkulatoren er i stand til at bearbejde insulindosis ud fra diabetikerens eget ønsketal for eksempel før sport, eller sengetid. Med kalkulatoren kan diabetikeren vælge føde, og tidspunkt for føde, fuldstændig på lige fod med ikke-diabetikere.

Kalkulatoren kan samarbejde med diabetikerens kulhydrattællinger.

Insulinkalkulatoren findes som en del af diabetes hjælpemidler.

Medicinske apparater
Raatz

Raatz er navnet på flere personer:

 Simone Raatz (født 1962) – tysk politiker (SPD) og kemiker
 Willy Raatz (1910–2010) – tysk maler
The Island (film fra 2005)

The Island er en science fiction film fra 2005 instrueret af Michael Bay, og med Ewan McGregor og Scarlett Johansson i hovedrollerne. Filmen kostede omkring 126 mio. USD og handler om McGregors karakters kamp med at affinde sig i den verden han lever i og de begivenheder der udspiller sig når han stiller spørgsmål ved sandheden. Filmen har et kritisk syn på kloning og genteknologi, og sætter fokus på de klassiske etiske og moralske spørgsmål om 'penge vs. menneskeliv'.

Handling 
I en nær fremtid bor alle udelukkende indendørs i et  'Big Brother' lignende samfund på grund af påståede klimaændringer og et giftudslip. Alt fra et lille humørudsving og ændringer i morgenurinen, til ens tanker og drømme bliver automatisk registreret og får straks konsekvenser for den enkelte. Diet, job og hvem man omgås socialt med er automatisk fastsat, og sex er ikke-eksisterende. Alle har svage minder om et tidligere liv, men husker kun tydeligt deres liv få år tilbage, efter det påståede giftudslip. De virker indoktrineret til at tro at de er specielle, og de en dag via et lotteri vil blive udtrukket som vindere og få lov til at komme til en eksotisk paradis-lignende ø som skulle være et af de få udendørs områder. Dette bliver også konstant prædiket for alle via tv-skærme og gentaget igen og igen. Men en dag opdager Lincoln Six-Echo at noget er galt, og mere og mere tyder på at den officielle forklaring på hvorfor at alle må leve indendørs ikke er rigtig. Derfor beslutter han sig sammen med Jordan Two-Delta for at bryde ud og hurtigt finder de ud af at de, og alle andre fra den indendørs verden, i virkeligheden er kloner af mennesker i den 'virkelige verden' og alt de nogensinde har kendt til, har været løgn.

Produktion 
Af hensyn til budgettet, blev der tilføjet synlige reklamer for bl.a. Macintosh, MSN og XBox i filmen, hvilket angiveligt indbragte i omegnen af 850.000 USD.

Eksterne Henvisninger 

Science fiction-film fra USA
Amerikanske film fra 2005
Film instrueret af Michael Bay
Malawis flag

Malawis flag er det officielle flag i den afrikanske stat Malawi. Det blev indført 29. juli 2010 og blev gjort officielt 31. juli samme år. Flaget erstattede det tidligere flag, som blev indført 6. juli 1964. Basis i flaget er fortsat tre vandrette striber; en sort, en rød og en grøn, men i det nye flag er rød og sort byttet om, så rød nu er øverst, sort i midten og grøn nederst. I det oprindelige flag var der en op- eller nedadstigende rød sol i den sorte stribe, mens solen nu er hel og hvid og placeret midt på flaget.

Malawis flag (1964–2010，2012) 
Den opadstigende sol repræsenterer frihedshåbet for det afrikanske kontinent. Da flaget blev tegnet, var processen, hvorunder mange lande i Afrika blev uafhængige, netop indledt. Det sorte repræsenterer kontinentets folk, det røde symboliserer martyrerne i Afrikas frihedskamp, og det grønne repræsenterer naturen.

Flag fra Afrika
Flag
Nationale flag
Namibias flag

Namibias flag blev taget i brug 21. marts 1990.

Hovedfarverne blev hentet fra flaget til SWAPO (South West African People's Organization), den vigtigste frigørende bevægelse. Dette flag blev taget i brug i 1971, og består af horisontale striber (blå, rød og grøn).

Flag fra Afrika
Flag
Nationale flag
Rwandas flag

Det nuværende Rwandas flag blev taget i brug 25. oktober 2001. 

Flaget har fire farver: blåt, grønt og to former for gul (standardgul i det midterste bånd og en gyldengul farve på solen). Forskellen mellem de to gule farver er knapt synlig.

I lighed med Etiopiens flag repræsenterer farverne grønt, gult og blåt henholdsvis fred, nationens fremtidshåb og folket. Solen er ikke så almindeligt på nationalflag, men Kiribati, Argentina, Uruguay og Japan bruger også solen som symbol.

Rwandas tidligere flag 
Rwandas tidligere flag var en rød/gul/grøn trikolore med et stort 'R' for at adskille flaget fra Guineas flag, som det ellers ville være identisk med. Rwandas flag blev ændret, fordi det var blevet forbundet med brutaliteten under folkemordet i Rwanda. 

Flag fra Afrika
Flag
Nationale flag
Kiribatis flag

Kiribatis flag har været brugt siden uafhængighed fra Storbritannien i 1979. Den øverste halvdel er rød med en guldfarvet fregatfugl (Fregata minor) som flyver over en opadstigende sol. Den nederste halvdel er blå med tre horisontale bølgeformede striber som repræsenterer havet og de tre øgrupper (Gilbert-, Phoenix- og Linjeøerne). De 17 solstråler repræsenterer de 16 Gilbert-øer og Banaba.

Flag fra Oceanien
Flag
Eeva Joenpelto Prisen

Eeva Joenpelto Prisen (finsk Eeva Joenpelto -palkinto) er en litteraturpris, der uddeles af Lojo/Lohja Kommune i Finland til en international forfatter. Et af formålene med prisen er at fastholde den litterære arv fra bysbarnet, forfatteren Eeva Joenpelto. Prissummen er på 13.000 euro.

Det er en komité på fire personer, der vælger forfatteren. Rådet indleder sit arbejde med et udvalg af 30-40 forfattere, som gradvist fravælges indtil en vinder er fundet.

Eeva Joenpelto Prisen har været tildelt:
 1988 – Jaan Kross, Estland
 1992 – Olof Lagercrantz, Sverige
 1995 – Sándor Csoóri, Ungarn
 1998 – Andreï Makine, Frankrig
 2001 – Bernhard Schlink, Tyskland
 2004 – Herbjørg Wassmo, Norge

Litteraturpriser fra Finland
Danzka Vodka

Danzka Vodka er en dansk vodka, fremstillet af dansk hvede, produceret og tappet i Danmark og eksporteret til hele verden. 

Danzka Vodka så dagens lys i 1989. Indtil 2013 var mærket ejet af franske Belvédère SA, hvor det blev købt af det tyske selskab Waldemar Behn. Danzka bliver stadigvæk produceret i Danmark.

Nyt design 
Danzka Vodka gennemgik i 2010 et større re-design, og er i dag højere og slankere, end da flasken blev skabt i 1989. Udover at flaskens nye dimensioner er ændrede, er etiketten blevet opdateret og simplificeret, så flasken i sin helhed fremstår mere eksklusiv.

Varianter 
Danzka Vodka findes i 6 varianter:
Den originale røde (40 % vol.)
Danzka Vodka Currant (lilla) – vodka med et strejf af solbær (40 % vol.)
Danzka Vodka Citrus (gul) – vodka med smag af citrusfrugter (40 % vol.)
Danzka Vodka Grapefruit (grøn) – vodka med et twist af grapefrugt (40 % vol.)
Danzka Vodka Cranraz (fuchsia) – vodka med hindbær og tranebær (40 % vol.)
Danzka Vodka Fifty (50 % vol.) – vodka med høj alkoholprocent (50 % vol.)

Eksterne henvisninger 

Officielle Danzka Vodka hjemmeside 

Spirituosa
Etableret i 1989
Drikke fra Danmark

he:וודקה#מותגי וודקה נודעים
Smirnoff

Smirnoff Vodka er et vodkamærke. Det bliver solgt i over 130 lande.

Historie 
Foretagendet startes som et lille destilleri i Moskva omkring 1860 af Piotr Arsenyevich Smirnov, hvis forældre var analfabetiske bønder. 
Han var den første som filtrerede vodka gennem kul. Omkring år 1886 var Piotrs metode så populær, at den bruges af stort set alle destillerier.

I dag ejes Smirnoff vodka af den britiske spiritusgigant Diageo. I 2005 solgtes der cirka 225 millioner liter Smirnoff.

Eksterne henvisninger 

 Officiel hjemmeside
 Diageos side om Smirnoff

Spirituosa
Kongelige hofleverandører
Etableret i 1860
Alkopop
Odense Freja

Odense Freja er en tidligere atletikklub i Odense, som efter en fusion med virkning fra 1990 mellem Odense Gymnastik Forenings atletikafdeling og Odense Freja, blev Odense Atletik/OGF og en underafdeling under Odense Gymnastik Forening.

Deltagere ved internationale mesterskaber

Verdensmesterskaber

1988 
 12km cross 88 Allan Zachariasen 37.32

1986 
 12km cross 232 Jens Hansen 39:22

1984 
 12km cross 212 Jens Hansen 38.16

1982 
 12km cross 80 Allan Zachariasen 35.42

1979 
 12km cross 138 Jørn Lauenborg 40.50 
 12km cross 174 Allan Zachariasen 42.17

1974 
 12km cross DNF Ole Hjorth

Europamesterskaber

1982 
 Spydkast 18 Jørgen Jelstrøm 70,84 
 Maraton DNF Allan Zachariasen

1978 
 Maraton Jørn Lauenborg 2:23.15 
 Maraton DNF Bjarne Brøndum

1950 
 50km gang 11 Harry Kristensen 5:18.55

Atletikklubber i Danmark
Freja
AAA

AAA (også Tripel-A eller Triple-A) kan have flere betydninger:

 AAA-batterier – en typebetegnelse for batterier.
 American Airlines Arena (AAA) – et stadion i Miami i Florida, USA
 American Automobile Association (AAA) – USA's største bilistforening.
 Antiluftskyts (: AAA) – våben til nedskydning af fjendtlige flyvemaskiner under en krig.
 Asistencia Asesoría y Administración (AAA) – en mexicansk wrestlingorganisation, der er kendt for wrestlingstilen lucha libre.

Se også 
 A (flertydig)
 AA
Jørn Lauenborg

Jørn Lauenborg (født Hansen14. september 1944 i Odense) er en tidligere atletikudøver, som løb for atletikklubben Odense Freja. 

Han gjorde for alvor opmærksom på sig selv i 1967, da han vandt flere løb. Året efter blev han dansk mester på 5.000 m. Også på de længere distancer vandt han adskillige danske mesterskaber – det blev til i alt 18 individuelle titler.

I 1972 gav et par gode 5.000 meter løb genlyd,og han blev udtaget til OL i München, hvor det blev til en 11. plads i indledende heat.

I midten af 1970'erne var Jørn Lauenborg væk fra atletik i et par år, men gjorde comeback i 1976.

De næste otte sæsoner var nogle af hans bedste år som aktiv. Jørn Lauenborg forsøgte sig som maratonløber og blev dansk mester i 1980, hvilket udløste en billet til OL i Moskva. 
Ved OL åbnede han for hårdt og udgik efter godt 20 km – men havde da været på alverdens TV-kanaler. 

Jørn Lauenborg blev kåret som årets sportsmand i 1969.

Personlige rekorder 
 1.500 m 3.47,6 minutter (1973)
 3.000 m 7.56,8 minutter (1973)
 3.000 m forhindringsløb 8.54,4 minutter (1971)
 5.000 m 13.40,8 minutter (1973)
 10.000 m 29.09,2 minutter (1972)
 1/2 maraton 1.04,22 time (1979)
 Maraton 2.12,21 timer (London 13. maj 1984)

Arbejde 
Arbejder som fysioterapeut.

Eksterne henvisninger 
 Jørn Lauenborgs mesterskaber 

Langdistanceløbere fra Danmark
Danske OL-deltagere i atletik
Atleter fra Odense Freja
Personer fra Odense
Maratonløbere fra Danmark
Thad Jones

Thaddeus Joseph "Thad" Jones (28. marts 1923 i Pontiac, Michigan – 20. august 1986 i København) var en amerikansk trompetist, komponist og orkesterleder.

I skolen spillede han kornet og skrev sine første arrangementer for en onkels familieorkester, da han var 13 år gammel.

Fra 1941 til 1942 turnerede han med Connie Connells orkester i sydstaterne. Efter at have slået sig ned i Des Moines, Iowa og spillet med en række danseorkestre (bl.a. Charlie Youngs) flyttede han tilbage Michigan, denne gang i Detroit, hvor han på Bluebird-klubben ledede en kvintet med Billy Mitchell, Tommy Flanagan og sin bror Elvin Jones.

Thad Jones tilbragte 1953 som rejsende musiker, og fra 1954 til 1963 var han medlem af Count Basies orkester, som han også skrev arrangementer for. I disse år deltog han også i en række projekter med fx Charles Mingus, Thelonious Monk og George Russell samt på egen hånd.

I 1966 dannede han med Mel Lewis et stort orkester, som oprindeligt var et con amore-orkester til at fylde mandagene ud på Village Vanguard i New York, men som kom til at eksistere i 11 år og blev et af de mest betydningsfulde store ensembler i den nyere jazz. Thad Jones forlod orkestret i 1977 og slog sig herefter ned i København for at blive chefdirigent for Danmarks Radios Big Band, mens Mel Lewis drev orkestret i New York videre under eget navn.

I København underviste Thad Jones endvidere på konservatoriet, og efter at have været chefdirigent dannede han et nyt stort orkester med danske, svenske og amerikanske musikere med navnet Eclipse. Han holdt liv i sin karriere som instrumentalist trods en alvorlig læbeskade, men i 1986 måtte han give op på grund af sygdom – samme år som han døde (20. august) i København, hvor han også ligger begravet (Vestre Kirkegård). Han giftede sig med Lis og fik sønnen Thaddeus Joseph William (1980).

Thad Jones spillede som solist med sin egen tørre tone og en lidt kantet frasering, og med sin blanding af maskulinitet og sofistikation er han en modvægt til periodens anden store musiker på området, Gil Evans. Hans big band-stykker spilles af orkestre verden over, men har fået særligt fremragende udførelser af Danmarks Radios Big Band og The Vanguard Jazz Orchestra.

Eksterne henvisninger 
 

Trompetister fra USA
Komponister fra USA
Jazzmusikere fra USA
Mit løberliv

Mit løberliv, en bog om et menneske i bevægelse, om løberen Allan Zachariasen (f. 1955), som beretter om sit liv og karriere og skildrer baggrunden for Danmarks opfostring af en hel generation af langdistanceløbere i 1980'erne.

Udgivelsessted Bjerringbro Danmarks Løberskole (Trykcentralen Fyn, Kerteminde), 1999, .
 
Fysisk beskrivelse af bogen, 296 sider, illustreret.

Litteratur i 1999
Langdistanceløb (løbesport)
Pemba

Pemba kan henvise til:
 Pemba (Tanzania), en ø i Tanzania
 Pemba (Mozambique), hovedbyen i Cabo Delgado
 Pemba (Zambia), en lille by i Zambia
Matt Sorum

Matt Sorum, oprindeligt Matthew Sorum (født 19. november 1960 i Long Beach, Californien, USA), er en amerikansk trommeslager.
Matt er ud af en søskendeflok på fem og har brødrene Michael, Mark, Daniel og David.
Hans forældre, Joanne-Alexander og David Sorum, opdrættede heste sammen med Joanne-Alexanders far. Hun selv var ejendomsmægler.

Matt kom til Guns N' Roses i 1991 fra bandet The Cult, da bandets oprindelige trommeslager, Steven Adler, blev smidt ud på grund af et enormt heroinmisbrug.

Matt Sorum spiller med en utrolig power og rock 'n' roll-attitude, og det er let at se, at et af hans største idioler er John Bonham (Led Zeppelin)
På trods af den imponerende power og energi, Matt Sorum spiller med, spiller han også med en imponerende teknik og gør det så godt, at få andre trommeslagere magter at kombinere disse to ting så godt som ham. Det har gjort ham til en af de store innovative trommeslagere i nyere tid, og han er en inspirationskilde for mange.

Ud over Guns N' Roses har Matt Sorum været med i en lang række mindre kendte bands som Gladys Knight og Camp Freddyn, men også store bands som Velvet Revolver med Slash (Saul Hudson) og Duff "Rose" McKagan (Michael McKagan) og med Slash's Snakepit med Slash.

I tiden med Guns N' Roses spillede Matt Sorum på Yamaha-trommer og Zildjian-bækkener. Efter Guns N' Roses gik Matt Sorum over til at spille DW (Drums Workshop) trommer, men fortsatte sit samarbejde med Zildjian, LP-percussion og Remo-skind.

Matt Sorum er stor fan af John Bonham (Led Zeppelin), Ringo Starr (The Beatles), Gene Krupa og Buddy Rich.

Ud over rock 'n' roll og heavy blues kan Matt lide at fiske, og han samler på cigarer og vintage-trommer. Derudover spiller Matt Sorum også meget guitar, bas og keyboard.

Eksterne henvisninger 

 

Trommeslagere fra USA
Prince of Persia: The Sands of Time

Prince of Persia: The Sands of Time er et videospil, udgivet til Xbox, PlayStation 2, Nintendo GameCube og PC af Ubisoft i 2003. Spillet var ikke blot en enorm succes, med flot grafik, revolutionært gameplay og fantastiske anmeldelser, men spillet bragte også Prince of Persia arven ind i 3D-verdenen for alvor, efter fiaskoen med Prince of Persia 3D i 1999.

Handling 
På en rejse gennem Indien til Sultan Azad, besejrer King Shahraman og hans søn, prinsen af Persien, den mægtige sultan Maharajah af Indien. De får dog hjælp af den forræderiske Vizier, der fortæller dem alt om Maharajahs skatte. Prinsen hugger den magiske Dagger of Time, der giver ham evnen til at skrue tiden tilbage. Shahramans mænd hugger et stort timeglas, The Sands of Time. Perserne kidnapper Maharajahs datter, Farah. Da de ankommer til Sultan Azads slot, forærer de ham timeglasset som en gave der skal forevige venskabet mellem de to riger. Det er dog en forfærdelig fejltagelse da prinsen låser timeglasset op med Dagger of Time, da alle (med undtagelse af prinsen, Vizier og Farah) bliver forvandlet til sandzombier. Hele det indiske rige bliver ødelagt, og prinsen må nu finde vej tilbage til timeglasset for at skrue tiden tilbage, men Vizier har helt andre planer.

Modtagelse 
Prince of Persia: The Sands of Time er et af de bedst modtagede re-inkarnationer af gamle spil nogensinde. Spillet fik udelukkende gode anmeldelser og havde en gennemsnitlig karakter på 9 (uda af 10). Spillet var så succesrigt at to efterfulgere blev udgivet i henholdvis 2004 og 2005.

Referencer

Eksterne henvisninger 

Computerspil fra 2003
The Sands of Time
Adventurespil
Ubisoft-spil
GameCube-spil
Game Boy Advance-spil
PlayStation 2-spil
Windows-spil
Xbox-spil